» Felületmegmunkálás, Felületkikészítés
A Nyeste és Nyesténé Épületveret-gyártó Kereskedelmi és Szolgáltató Kft. üzemében az alábbi módokon végzünk felületmegmunkálást és felületkikészítést:
Berettyóújfalu I. számú telephelyen:
Berettyóújfalu II. számú telephelyen:
gépi fémcsiszolás (síkcsiszolás és vibrációs csiszolás)
elektrosztatikus festés (porszórásos festés)
Főként alumínium, réz vagy rozsdamentes anyagból készült termékek kézi fémcsiszolását vállaljuk akár egyedi, kis szériák, akár nagy szériák esetén.
A saját termékeknél az alumínium öntés, a kivágás és lyukasztás, valamint a hajlítás után az alkatrészek jelentős részén kézi fémcsiszolással egy durva csiszolást végzünk: eltávolítjuk a sorját, lesimítják az éleket, peremeket – pl. ajtókilincs, ablakkilincs vagy biztonsági pajzs esetén. Bizonyos termékeknél – ilyen pl. az antik kilincs és alkatrészei –, a polírosás és fényesítés is kézzel történik. Eloxálás előtt némely termékünknél dekorációs csiszolást végzünk – pl. a lengőajtó fogantyú “szálhúzása”.
két munkahelyes csiszológépek – melyek alkalmasak hagyományos filc- és rongykorongos polírozásra, fényesítésre, valamint szalagcsiszolásra. Ezeken végezzük a kilincsek durva csiszolását, valamint a rozetták, antik kilincsek és azok alkatrészeinek finom csiszolását is
Tömeg mennyiségben vibrációs technológiával (vibrációs csiszolás) történő koptatást, fényesítést végzünk. A vibrációs csiszolást alkalmazzuk az ajtókilincs, ablakkilincs, erkélyajtó kilincs, biztonsági garnitúra, toalett kilincs, gombos kilincs, valamint a legtöbb zárcím (silt) és rozetta esetén.
A gépi fémcsiszolást a legtöbb esetben kézi fémcsiszolás előzi meg. Kivételt képeznek ez alól a gépi nyomásos öntéssel készült termékek. Ezen termékek esetén az öntési sorja eltávolítása után a vibrációs technológiával is elérhető a kívánt minőség – pl. kerítésdíszek, pajzsok, ajtókilincsek.
Bizonyos esetekben a pajzsok csiszolására kétfejes síkcsiszolót használunk.
GRANIT BULTON FM 3 típusú 85 literes vibrációs koptató (csiszoló) (2 darab)
GRANIT BULTON FM 10 típusú 280 literes vibrációs koptató (csiszoló) (4 darab)
GRANIT BULTON FM 20 típusú 560 literes vibrációs koptató (csiszoló) (2 darab)
SPIRATRON ROTO – FINISH ST – 60 M típusú vibrációs koptató (csiszoló)
NIEDERBERGER típusú kétfejes síkcsiszoló
Az elektrosztatikus festés, vagy porszórásos festés alumínium és acél felületek festésére kiválóan alkalmas. Festés előtt az alkatrészek negatív elektromos töltést kapnak, így a festék egyenletesebben és erősebben tapad a felületre. Korszerű festékszóró berendezéseinkkel tribo- és elektrosztatikus festést is végzünk, a RAL színskála minden színében.
Az elektrosztatikus festés (porszórásos festés) előnye az időtálló, egyenletes bevonat, a magas kopásállóság, a szép esztétikai kivitel. Elsősorban bejárati ajtókilincsek, ablakkilicsek és erkélyajtó kilincsek esetén alkalmazzuk az elektrosztatikus festést.
GEMA típusú porszóró berendezés fluid és rázóasztalos tartállyal
NORDSON típusú porszóró berendezés fluid és rázóasztalos tartállyal
Gázüzemű beégetőkemence, melynek mérete: 3000×1400×1100 mm
DEKOR ELOXÁLÁS (ANÓDOS OXIDÁCIÓ)
Az eloxálás az alumíniumból és bizonyos alumínium-ötvözetekből készült termékek felületkezelése elektrokémiai úton, amely az alumínium alkatrészeknek tartós felületvédelmet nyújt.
Eloxálást az alábbi színekben végzünk:
F0, F1 – natúr
F2 – pezsgő
F3 – arany
F4 – világosbarna
F5 – sötétbarna
Eloxkádjaink alkalmasak a kisebb termékek mellett, az 1800×500 mm-es alkatrészek eloxálására is.
A felületre a színt igény szerint 8 – 30 mikrométer közti mélységben visszük fel.
Kétfajta színezési technológiával dolgozunk:
Mártószínezés – F2, F3 és fekete szín felvitelére alkalmas
Váltóáramú színezés – F4 és F5 szín felvitelére alkalmas
A dekor eloxálás (anódos oxidáció) előnye, hogy az alumínium felületén keletkezett oxidréteg növeli a fém felületi keménységét, megvédi a további oxidációtól, a felvitt szín pedig hozzájárul a termék esztétikus megjelenéséhez.
Különleges igénybevételű alumínium alkatrészek esetén, ahol a súrlódásból adódó kopás veszélye áll fenn, jó megoldást nyújt az úgynevezett kemény eloxált felület. A kemény eloxálás során az alkatrészek felületén kialakuló alumínium-oxid (korund) a természetben előforduló második legkeményebb ásvány.
Az alacsony hőmérsékletű fürdőben az alumínium-oxid visszaoldódás folyamata lelassul, a képződő alumínium-oxid réteg pedig tömör, porózusmentes lesz. Az alumínium alkatrész felületén képződő korund jellemző rétegvastagsága 30-150 mikrométer. Az alumínium felület megjelenése szürke-sötét szürke esetleg fekete árnyalatú lesz az ötvözet minőségétől függően.
Cégünk 800×500×250 mm-es méretig vállalja az alumínium alkatrészek kemény eloxálását.
A kemény eloxálás előnye, hogy rendkívüli mértékben megnöveli az alumínium alkatrész felületének kopásállóságát, így a korund réteggel bevont alumínium alkatrész élettartama jelentősen megnő. Az alkatrész felületén képzendő korund réteg vastagsága pontosan szabályozható, így az igénybevételének megfelelően végezhető el az alumínium alkatrészek kemény eloxálása, aminek köszönhetően ez az eljárás egyben költséghatékony és a megrendelő számára már rövid távon is megtérülő felületkezelési eljárás lehet.
HORGANYZÁS (GALVANIKUS HORGANYZÁS)
Cégünk csak galvanikus horganyzást végez. Az alapfémet hőhatás nem éri, így annak szerkezete és fizikai tulajdonsága változatlan marad. Az alapfém felületén cink réteg keletkezik amely megvédi az oxidációtól. A horganyzást (dobhorganyzást) az alábbi méretű dobbal végezzük (kétrekeszes dob): 2×450×300 mm.
A galvanikus horganyzás előnye, hogy tiszta, az alapfémmel nem ötvöződik, vegyi hatásokkal szemben ellenálló. Ez a tulajdonsága döntő a korrózió elleni védelemben. Jól tapad az alapfémhez, fizikai és vegyi tulajdonságai megfelelőek.